‘আমার কফিনে শেষ পেরেকটি পুঁতলেন পেহলাজ নিহালানি’, নিজের ফেসবুকে পোস্ট করেছেন দক্ষিণী ফিল্ম পরিচালক জয়ান চেরিয়ান। 
পরিচালক চেরিয়ান তাঁর ফেসবুকে সিবিএফসি-র চিঠিটিও শেয়ার করেছেন। যেখানে তাঁর ছবি ‘কা বডিস্কেপ’কে সার্টিফিকেট না দেওয়ার কারণ দর্শানো হয়েছে।
তিন যুবকের কাহিনি নিয়ে তৈরি হয়েছে ছবিটি। এদের মধ্যে একজন চিত্রশিল্পী, যে আবার সমকামী। অন্য একজন গ্রামের কাবাডি খেলোয়াড়। এবং তৃতীয় জন একজন অ্যাক্টিভিস্ট।
সিবিএফসি-র সার্টিফিকেট না দেওয়ার মূল কারণ ছবিতে দেখানো সমকামিতা নিয়ে। ছবিতে বেশ কিছু এমন দৃশ্য রয়েছে যেখানে অশ্নীল ভাষা ব্যবহার করা হয়েছে। সেন্ট্রাল বোর্ড থেকে এ-ও লেখা হয়েছে যে, ছবিতে এক মুসলিম মহিলাকে হস্তমৈথুন করতে দেখা গিয়েছে।